
MUNICIPIUL TIMIŞOARA

NR. 

RAPORT DE SPECIALITATE

privind aprobarea contractării unui împrumut în valoare de 101.029.000 lei, în conformitate cu prevederile Ordonanţei de urgenţă a Guvernului nr. 89/2018 privind unele măsuri fiscal-bugetare şi pentru modificarea şi completarea unor acte normative

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea contractării unui împrumut în valoare de 101.029.000  lei, în conformitate cu prevederile Ordonanţei de urgenţă a Guvernului nr. 89/2018 privind unele măsuri fiscal-bugetare şi pentru modificarea şi completarea unor acte normative.
Facem următoarele precizări:
Prin adresa înregistrată cu nr. SC2018-24506/19.10.2018 Compania de Termoficare Colterm S.A. solicită contractarea de către Municipiul Timişoara a unui împrumut în cuantum de 101.029.000 lei pentru finanţarea cheltuielilor curente de funcţionare pentru sezonul rece 2018-2019, respectiv pentru plata facturilor de gaz şi cărbune.

Prin OUG nr. 89/2018 şi Ordinul MFP nr. 3301/10.10.2018 se promovează unele reglementări pentru a se evita blocarea activităţii de furnizare a energiei termice în sezonul rece 2018-2019. Unităţile administrativ-teritoriale pot solicita contractarea de împrumuturi din venituri de privatizare, înregistrate în contul curent general al Trezoreriei statului, în limita sumei de 450.000 mii lei, pentru finanţarea unor cheltuieli curente pentru asigurarea furnizării energiei termice în sezonul rece.

Suma împrumutată va fi folosită de către Compania de Termoficare Colterm S.A. pentru acoperirea cheltuielilor curente de funcţionare pentru sezonul rece 2018-2019, respectiv pentru plata facturilor de gaz şi cărbune. Menţionăm că pentru aceşti furnizori există eşalonări la plată în curs de derulare în consecinţă Compania de Termoficare Colterm S.A. va fi obligată să achite facturile curente dar şi eşalonările scadente în caz contrar riscând sistarea furnizării, executarea silită şi imposibilitatea prestării serviciului de furnizare a energiei termice.
Având în vedere cele expuse în prezentul raport, apreciem că proiectul de hotărâre privind aprobarea contractării unui împrumut în valoare de 101.029.000 lei, în conformitate cu prevederile Ordonanţei de urgenţă a Guvernului nr. 89/2018 privind unele măsuri fiscal-bugetare şi pentru modificarea şi completarea unor acte normative îndeplineşte  condiţiile pentru a fi supus dezbaterii şi aprobării plenului consiliului local. 

